Atklātā konkursa “Telpu un teritorijas ikdienas uzkopšana un ģenerāltīrīšanas pakalpojumi Rīgas Tehniskās universitātes vajadzībām”, ID: RTU-2015/127 iepirkuma komisija sniedz atbildi uz iespējamā pretendenta jautājumu par konkursa Nolikumu:

**Jautājums:**

Atklātā konkursa 1.daļai Āzenes ielā 12 Datoru/Auditoriju/Laboratoriju telpas. Lai varētu precīzi aprēķināt nepieciešamo resursu daudzumu, kas nepieciešams pakalpojuma veikšanai (darba stundas, inventārs, uzkopšanas līdzekļi, utt.), lūdzu precīzi definējiet cik bieži nepieciešams uzkopt Datoru/Auditoriju/Laboratoriju telpas Āzenes ielā 12. ja telpas jāuzkopj pēc telpu noslodzes grafika, tad lūdzu dariet mums zināmu telpu noslodzes grafiku (piemēram, datoru telpas 4 reizes nedēļā, auditorijas 5 reizes nedēļā, laboratorijas 3 reizes nedēļā).

**Atbilde:**

Informējam – lai visiem pretendentiem nodrošinātu vienlīdzīgu attieksmi un brīvu konkurenci, pretendentiem aprēķinot nepieciešamo resursu daudzumu, kas nepieciešams pakalpojuma veikšanai jāņem vērā maksimālais uzkopšanas daudzums, t.i., 5 reizes nedēļā.

Norādām, ka telpu noslodzes grafiks, ir pievienots 1.iepirkuma daļas – Āzenes iela 12 tabulā Nr. 4 “Studentu un darbinieku skaits ēkā vienā dienā”, ņemot vērā šīs tabulas datus, pretendentam jāsagatavo finanšu piedāvājums.

Iepirkumu komisija